Neuvoston asetus (ETY) N:o 1774/76, annettu 20 päivänä heinäkuuta 1976, pellavansiemeniä koskevista erityistoimenpiteistä



Virallinen lehti nro L 199 , 24/07/1976 s. 0001 - 0002

Suomenk. erityispainos Alue 3 Nide 7 s. 0169

Kreikank. erityispainos: Luku 03 Nide 16 s. 0034

Ruotsink. erityispainos Alue 3 Nide 7 s. 0169

Espanjank. erityispainos: Luku 03 Nide 10 s. 0211

Portugalink. erityispainos: Luku 03 Nide 10 s. 0211



NEUVOSTON ASETUS (ETY) N:o 1774/76, annettu 20 päivänä heinäkuuta 1976, pellavansiemeniä koskevista erityistoimenpiteistä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon pellavansiemeniä koskevien erityistoimenpiteiden säätämisestä 15 päivänä maaliskuuta 1976 annetun neuvoston asetuksen (ETY) N:o 569/76(1) ja erityisesti sen 2 artiklan 3 kohdan, ottaa huomioon komission ehdotuksen, sekä katsoo, että asetuksen (ETY) N:o 569/76 2 artiklan 3 kohdan mukaisesti olisi vahvistettava maailmanmarkkinoiden keskihinnan määrittämisperusteet sekä yleiset säännöt pellavansiementen tuen myöntämisestä sekä kylvettyjen ja korjattujen pinta-alojen valvonnasta yhteisössä, maailmanmarkkinoiden keskihinta on määritettävä näiden markkinoiden suotuisimpien ostomahdollisuuksien perusteella, tästä syystä olisi otettava huomioon maailmanmarkkinoilla tehdyt tarjoukset sekä kansainvälisen kaupan kannalta tärkeissä pörsseissä noteeratut hinnat yhteisön siementen myyntikaudelta; vaikuttaa kuitenkin suotavalta jättää ottamatta huomioon tarjoukset, joita ei voida pitää markkinoiden todellista suuntausta edustavina, pellavansiementen edustavien hintojen ja tarjousten puuttuessa siementen maailmanmarkkinoiden keskihinta olisi määritettävä näiden siementen jalostuksesta saatujen tuotteiden arvon perusteella; jos pellavansiementen tarjoukset ja hinnat maailmanmarkkinoilla uhkaavat vaarantaa yhteisön tuotannon myynnin, maailmanmarkkinahinta olisi määritettävä näiden siementen jalostuksesta saatujen öljyn ja öljykakkujen keskimäärien arvon perusteella, josta on vähennetty jalostuskustannukset, tukijärjestelmän moitteettoman toiminnan varmistamiseksi maailmanmarkkinoiden keskihinta on todettava yhteisön rajanylityspaikalle; tämän paikan määrittämiseksi olisi otettava huomioon sen edustavuus siementen tuonnin kannalta ja tämän vuoksi olisi käytettävä Rotterdamin satamaa; huomioon otettuja tarjouksia ja hintoja on tarkistettava, jos ne koskevat muuta rajanylityspaikkaa, huomioon otettujen tarjousten ja hintojen osalta olisi myös tehtävä tarkistukset, joilla pyritään tasoittamaan mahdolliset tarjontamuodon ja laadun erot verrattuina kohdehinnan vahvistamisperusteisiin, olisi säädettävä, että tuottajajäsenvaltioiden on toteutettava tarvittavat valvontatoimenpiteet tukijärjestelmän toimimiseksi moitteettomasti, ja edellä mainitun asetuksen 2 artiklan 2 kohdan mukaisesti tuki myönnetään tuotannolle, joka vahvistetaan soveltamalla kylvettyihin ja korjattuihin aloihin viitetuotosta, joka voidaan eritellä siten, että otetaan huomioon tuotetun pellavan ominaisuudet sekä yhteisön päätuotantoalueilla todettu tuotos; tukijärjestelmän asianmukaisen soveltamisen varmistamiseksi olisi viitetuotosta määritettäessä otettava huomioon päätuotantoalueilla pistokokein todetut tuotokset, ON ANTANUT TÄMÄN ASETUKSEN: 1 artikla 1. Asetuksen (ETY) N:o 569/76 2 artiklassa tarkoitettu pellavansiementen maailmanmarkkinoiden keskihinta määritetään ottaen huomioon näillä markkinoilla tehdyt tarjoukset sekä kansainvälisen kaupan kannalta tärkeissä pörsseissä noteeratut hinnat yhteisöstä peräisin olevien siementen myyntiä parhaiten edustavan jakson aikana. 2. Maailmanmarkkinahinta määritetään 1 kohdassa tarkoitetun jakson aikana todettujen suotuisimpien tarjousten ja hintojen keskiarvon perusteella lukuun ottamatta tarjouksia ja hintoja, joita ei voida pitää markkinoiden todellista suuntausta edustavina. 3. Jos pellavansiementen tarjouksia ja hintoja ei voida ottaa huomioon maailmanmarkkinahinnan määrittämisessä tai jos näiden siementen tarjouksien ja hintojen huomioon ottaminen uhkaa estää yhteisön pellavansiementen tuotannon myynnin markkinoiden tavanomaisilla edellytyksillä, maailmanmarkkinahinta vahvistetaan 100 pellavansiemenkilogramman jalostuksesta yhteisössä saatujen öljyn ja öljykakkujen keskimäärien arvon perusteella, josta on vähennetty määrä, joka vastaa kustannuksia kyseisten siementen jalostamisesta öljyksi ja öljykakuiksi. 2 artikla Maailmanmarkkinahinta määritetään irtotavarana oleville vakiolaatuisille siemenille, jotka on toimitettu Rotterdamiin. Tarjouksiin ja hintoihin, jotka eivät täytä ensimmäisessä alakohdassa tarkoitettuja edellytyksiä, tehdään tarvittavat tarkistukset. 3 artikla Tuottajajäsenvaltioiden on otettava käyttöön valvontajärjestelmä, jolla voidaan silloin, kun tuki myönnetään asetuksen (ETY) N:o 569/76 2 artiklan 1 kohdan mukaisesti, tarkistaa kunkin pellavansiementen tuottajan osalta sen pinta-alan, jonka pellavansiementen tuotannosta on tehty tukihakemus, ja sen pinta-alan, jolle siemenet on kylvetty ja jolta ne on korjattu, välinen vastaavuus. 4 artikla Asetuksen (ETY) N:o 569/76 2 artiklan 2 kohdassa tarkoitetun viitetuotoksen vahvistamisessa otetaan huomioon erityisesti pistokokein todetut hehtaarikohtaiset tuotokset yhteisön päätuotantoalueilla. 5 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä heinäkuuta 1976. Neuvoston puolesta Puheenjohtaja A. P. L. M. M. van der STEE (1) EYVL N:o L 67, 15.3.1976, s. 29